Nehemia - Trueway Kids
by truewaykids | Nov 4, 2021 | Bybel lesse, Ou Testament | 0 comments
Hierdie week, sal ons Nehemia bestudeer. Nadat Israel ongehoorsaam was aan God, was hulle gestraf deur ballingskap en hul stede wat vernietig was. Nehemia was verantwoordelik om Jerusalem te help herbou. Die volle verhaal kan gelees word in die boek Nehemia in die Ou Testament. Sommige van die belangrikste punte wat ons sal bestudeer, is:
Nehemia was bekommerd oor God se familie, Jerusalem.
Nehemia het gebid en gereageer op sy bekommernisse.
Nehemia het nie toegelaat dat ander hom ontmoedig nie. Hy het na God geluister.
Nehemia het God gevra om hom te help.
Nehemia het die muur herstel net soos Jesus gekom het om ons verhouding met God te herstel.
Nehemia 5+ les pak pdf
Pray and ask Jesus to repair your relationships with Him. Bring out the list you made of prayer requests
Verduidelik dat die Israeliete ongehoorsaam was aan God en dat God hulle gestraf het deur toe te laat dat 'n ander land hulle oorwin. Praat van hoe die Israeliete ver van hulle huise af weggevoer was om in 'n ander land te gaan woon en die mense daar te dien. Dink aan 'n paar veraf lande en kyk na foto's. Bespreek hoe moeilik dit kan wees om daar te woon.
Deel hoe Nehemia 'n belangrike werk gehad het as die koning se bekerdraer. Verduidelik dat 'n bekerdraer betroubaar en lojaal moes wees omdat hulle werk was om die koning veilig te hou. Wys hoe Nehemia gemaklik kon gebly het in die koning se paleis, maar hy het besorgdheid oor God en God se mense gehad. Dink aan sommige maniere waarop mense hulle vertroosting verlaat om God te gehoorsaam en vir ander te sorg.
Herinner die kind daaraan dat al die mense saamgewerk het om die muur te herbou. Praat oor wanneer ons saamwerk, ons meer kan bereik. Versprei 'n paar speelgoed op die vloer (of jy kan stokke of klippies gebruik as jy buite is). Gebruik 'n stophorlosie en kyk hoe vinnig die kind op hul eie, die items op die vloer kan optel. Versprei dan weer die items. Gebruik hierdie keer die stophorlosie om tyd te hou en te bepaal hoe lank dit neem wanneer almal saamwerk om die items op te tel.
Praat van hoe Nehemia gebid het en God gevra het om hom te help. Lees Filippense 4:6 saam (julle kan ook kies om saam die vers te memoriseer). Praat van hoe ons nie bekommerd moet wees nie, maar moet bid. Wys daarop dat die vers ook sê om God te dank. Maak 'n lys van gebedsversoeke wat jy het en 'n paar lofprysings liedere. As die kind te jonk is om te lees of te skryf, kan jy saam prentjies skep om jou gebede en lofprysings te demonstreer.
Verduidelik dat Nehemia nie toegelaat het dat ander hom ontmoedig om die regte ding te doen nie. Praat van hoe mense soms probeer om ons te oortuig om die verkeerde dinge te doen of om nie goeie dinge te doen nie, maar dat ons eerder volg wat God in die Bybel sê ons moet doen.
Verduidelik dat in Nehemia se dae het die mense hulle stede bsekerm deur groot, sterk mure rondom hulle te bou. Praat van hoe die ander leër Jerusalem se mure vernietig het. Jy kan 'n klein ommuurde stad uit blokke, Legos of ander stapelbare voorwerpe skep. Praat oor hoe die muur mense veilig gehou het. Gooi dan die muur om en verduidelik dat die huise nie meer veilig is nie, want daar is geen beskerming rondom hulle nie. As jy oor Nehemia praat, kan jy begin om die muur wat jy vernietig het, te herbou.
Verduidelik dat net soos die muur, vernietig sonde ons verhouding met God. Bespreek sommige van die maniere waarop mense kan sondig (maak seker dat dit verband hou met die kind se ouderdom). Praat van hoe Jesus gekom het om ons verhouding met God te herstel.
Bid en vra Jesus om jou verhoudings met Hom te herstel. Haal die lys uit wat jy gemaak het van gebedsversoeke en lofprys liedere en voeg dit by jou gebed. Dank God dat Hy 'n manier voorsien het om ons verhouding met Hom te herbou.
Nehemia – Storie
Speletjies en aktiwiteite
Gebruik boustene (of huishoudelike voorwerpe) om 'n muur om 'n voorwerp te bou.
Vra dan jou kind om van die mure om te gooi. Jy kan speelgoed gebruik om die vyand te wees en die muur om te gooi.
Help jou kind om die muur te herstel. Maak seker dat jy praat oor die weergawe van Nehemia soos jy dit doen. Praat van hoe Nehemia moes gevoel het.
Wedloop na die hekke
Daar is verskeie poorte genoem in hoofstuk 3 van Nehemia. Vir hierdie speletjie sal ons vier daarvan gebruik (daar is 'n drukbare bladsy wat by die les ingesluit is). Skape, perd, vis en fontein.
Voeg gerus nog hekke by om die speletjie moeiliker te maak. Druk die bladsy uit met prente wat die hekke verteenwoordig. Wanneer jy die hek uitroep, moet jou kind/kinders na daardie hek hardloop.
Leer meer oor 'n verre land
Vir kleuters kan selfs die volgende stad 'n lang pad weg lyk. Help jou kind om te leer dat Nehemia in 'n verre land was.
Jy kan aanlyn kyk na foto's van Susa, wat in hedendaagse Iran is. Soek dit op 'n kaart en wys hoe ver Nehemia moes reis.
Jy kan oor 'n ander kultuur leer wat anders as jou eie is. Soek inligting aanlyn of by die plaaslike biblioteek. Besoek 'n restaurant wat 'n ander kultuur se kos bedien. Besoek 'n gesin wat van 'n ander land verhuis het.
Kunswerk- Silwer Beker
Help kinders om te leer oor Nehemia se rol as bekerdraer aan die koning met hierdie maklik om te maak kunswerk.
Wat jy nodig het:
Papier of plastiek koppie
Kleef band of gom
Kuns juwele of papier
Wat om te doen:
Spoor om die bokant van 'n papierbeker op 'n paar stuuke dik kaart/karton. Sny die sirkel uit.
Plak met gom of kleef band 'n kartonbuis tussen die sirkel en papierbeker.
Draai alles in aluminiumfoelie toe.
Versier die koppie met juwele of gekleurde papier.
Kan ons elke Vrydag vir jou 'n nuwe les stuur?
Vul jou besonderhede hieronder in om elke Vrydag 'n Gratis drukbare Bybel les te ontvang.
Elke les sluit die volgende in: Les uiteensetting, Bybel storie, speletjies, aktiwiteite, werkkaarte, inkleur bladsy, kunswerk en nog meer.
Teken in vir GRATIS weeklikse lesse
Dankie. Op Vrydag sal u u eerste e-pos ontvang.
Choose a language English Português Español Français Nederlands Svenska Tiếng Việt Русский 한국어 Українська Afrikaans 中文 (中国) ไทย Magyar Română Slovenčina